CELEX: 32011R1385
Language: lv
Date: 2011-11-14 00:00:00
Title: Padomes Regula (ES) Nr. 1385/2011 ( 2011. gada 14. novembris ) par zvejas iespēju iedalīšanu atbilstīgi Eiropas Savienības un Gvinejas-Bisavas Republikas saskaņotajam Protokolam, kurā noteiktas zvejas iespējas un finansiālais ieguldījums, kas paredzēts starp abām pusēm spēkā esošajā Partnerattiecību nolīgumā zivsaimniecības nozarē

28.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 344/34
            
         PADOMES REGULA (ES) Nr. 1385/2011
   (2011. gada 14. novembris)
   par zvejas iespēju iedalīšanu atbilstīgi Eiropas Savienības un Gvinejas-Bisavas Republikas saskaņotajam Protokolam, kurā noteiktas zvejas iespējas un finansiālais ieguldījums, kas paredzēts starp abām pusēm spēkā esošajā Partnerattiecību nolīgumā zivsaimniecības nozarē
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padome 2008. gada 17. martā pieņēma Regulu (EK) Nr. 241/2008 par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Gvinejas-Bisavas Republiku (1) (turpmāk “partnerattiecību nolīgums”).
            
         
               (2)
            
            
               Jauns protokols, kas pievienots partnerattiecību nolīgumam, tika parafēts 2011. gada 15. jūnijā (turpmāk “jaunais protokols”). Jaunais protokols ES kuģiem piešķir zvejas iespējas ūdeņos, kas attiecībā uz zveju ir Gvinejas-Bisavas suverenitātē vai jurisdikcijā.
            
         
               (3)
            
            
               Padome 2011. gada 14. novembrī ir pieņēmusi Lēmumu 2011/885/ES (2) par jaunā protokola parakstīšanu un provizorisku piemērošanu.
            
         
               (4)
            
            
               Būtu jānosaka metode zvejas iespēju sadalījumam dalībvalstīm jaunā protokola piemērošanas laikā.
            
         
               (5)
            
            
               Padomes Regulas (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem (3) 10. panta 1. punktā paredzēts, ka Komisija informēs attiecīgās dalībvalstis, ja tiks konstatēts, ka nav pilnībā izmantotas Savienībai saskaņā ar jauno protokolu iedalītās zvejas iespējas. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā pilnībā neizmanto tiem pieejamās zvejas iespējas. Minētais termiņš būtu jānosaka.
            
         
               (6)
            
            
               Ievērojot to, ka iepriekšējā protokola darbības termiņš ir beidzies 2011. gada 15. jūnijā, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī, un jāpiemēro no 2011. gada 16. jūnija,
            
         IR PIEŅĒMUSI ŠO REGULU.
   1. pants
   1.   Zvejas iespējas, kas noteiktas protokolā, kurš pievienots Lēmumam 2011/885/ES par to, lai parakstītu un provizoriski piemērotu minēto protokolu, dalībvalstīm tiek iedalītas šādi:
   
               a)
            
            
               garneļu zvejā –
               
                           Spānija
                        
                        
                           1 421
                        
                        
                           BRT
                        
                     
                           Itālija
                        
                        
                           1 776
                        
                        
                           BRT
                        
                     
                           Grieķija
                        
                        
                           137
                        
                        
                           BRT
                        
                     
                           Portugāle
                        
                        
                           1 066
                        
                        
                           BRT
                        
                     
         
               b)
            
            
               zivju/galvkāju zvejā –
               
                           Spānija
                        
                        
                           3 143
                        
                        
                           BRT
                        
                     
                           Itālija
                        
                        
                           786
                        
                        
                           BRT
                        
                     
                           Grieķija
                        
                        
                           471
                        
                        
                           BRT
                        
                     
         
               c)
            
            
               tunzivju seineriem un kuģiem zvejai ar dreifējošām āķu jedām –
               
                           Spānija
                        
                        
                           10
                        
                        
                           kuģi
                        
                     
                           Francija
                        
                        
                           9
                        
                        
                           kuģi
                        
                     
                           Portugāle
                        
                        
                           4
                        
                        
                           kuģi
                        
                     
         
               d)
            
            
               kuģi zvejai ar makšķerēm –
               
                           Spānija
                        
                        
                           10
                        
                        
                           kuģi
                        
                     
                           Francija
                        
                        
                           4
                        
                        
                           kuģi
                        
                     
         2.   Regulu (EK) Nr. 1006/2008 piemēro, neskarot Partnerattiecību nolīgumu zivsaimniecības nozarē starp Eiropas Kopienu un Gvinejas-Bisavas Republiku.
   3.   Ja ar 1. punktā minēto dalībvalstu iesniegtajiem zvejas atļauju pieprasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus atļaujas pieprasījumus atbilstīgi Regulas (EK) Nr. 1006/2008 10. pantam.
   Minētās regulas 10. panta 1. punktā minētais termiņš ir desmit darbdienas.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2011. gada 16. jūnija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 14. novembrī
      
         
            Padomes vārdā –
         
            priekšsēdētājs
         
         M. SAWICKI
      
   
   
      (1)  OV L 75, 18.3.2008., 49. lpp.
   
      (2)  Sk. šā Oficiālā Vēstneša 1 lpp.
   
      (3)  OV L 286, 29.10.2008., 33. lpp.